Anexa nr. 2 la HCLMT\_\_\_\_\_\_\_\_\_\_\_\_\_\_\_\_\_\_\_\_\_\_\_

**REGULAMENT DE ORGANIZARE ŞI FUNCŢIONARE**

**A COMPLEXULUI SPORTIV „BEGA”**

**SITUAT ÎN TIMIŞOARA, INTRAREA ZÂNELOR NR. 2**

Prezentul regulament stabileşte normele de utilizare ale Complexului Sportiv „Bega” Timişoara - obiectiv aflat în proprietatea publică a Municipiului Timişoara.

Respectarea regulamentului este obligatorie pentru orice persoane fizice sau juridice aflate în perimetrul complexului sportiv, utilizatori,vizitatori, precum şi de către personalul administrativ, de întreţinere şi curăţenie.

Activitatea desfăşurată în cadrul Complexului Sportiv „Bega” Timişoara este supravegheată cu un sistem de monitorizare video.

1. **Accesul în Complexul Sportiv „Bega”**

**Art.1.** Accesul în Complexul Sportiv „Bega” al sportivilor sau al altor persoane care utilizează bazinul de înot sau sala de gimnastică se face în baza unui contract/adresă emis de Municipiul Timişoara privind utilizarea complexului;

**Art.2.** Accesul în Complexul Sportiv „Bega” se face în mod organizat, în intervalul orar afişat şi aprobat, conform programului. Cluburile sportive vor depune la începutul sezonului calendarul competiţional detaliat (pentru competiţii oficiale) precum şi solicitare de acces pentru desfăşurarea antrenamentelor;

**Art.3.** Accesul persoanelor menţionate la Art.1. şi al spectatorilor/însoţitorilor se face astfel:

-pentru sala de gimnastică se va utiliza uşa principală situată la mijlocul complexului;

-pentru bazinul de înot se va utiliza uşa principală din partea dreaptă a complexului;

**Art.4.** Personalul complexului va identifica la intrarea în complex persoanele care au acest drept. Identificarea se va face pe baza actului de identitate sau a legitimaţiei de sportiv, prin confruntarea cu cele înscrise în tabelul persoanelor cu drept de acces în incinta complexului. Tabelul va fi întocmit de fiecare club sportiv, în funcţie de secţie şi grupe de pregătire. Modificarea datelor din tabel se comunică în maxim 10 zile de la modificare;

**Art.5.** Accesul sportivilor în sala de gimnastică sau în bazinul de înotse face în prezenţa antrenorului/cadrului didactic, pe grupe de pregătire.

Pe durata antrenamentelor/competiţiilor, antrenorul/cadrul didactic este răspunzător de buna desfăşurare a acestora;

**Art.6.** Accesul spectatorilor în incinta sălii de gimnastică sau a bazinului de înot este permis doar în timpul competiţiilor sportive, însă aceştia trebuie să poarte acoperitoare de unică folosinţă pentru încălţăminte.

1. **Utilizarea Complexului Sportiv „Bega”**

**Art.7.** Complexul Sportiv „Bega” este utilizat exclusiv pentru activităţi sportive (antrenamente, competiţii oficiale şi activităţi didactice);

**Art.8.** Programul de utilizare al Complexului Sportiv „Bega” va fi stabilit pentru intervalul orar 08:00-22:00;

**Art.9.** Activităţile din cadrulcomplexului se vor confirma prin programul săptămânal de activităţi;

**Art.10.** Beneficiarii au obligaţia de a respecta programul orar, şi de a nu perturba alte activităţi desfăşurate;

1. **Bazinul de înot**

**Art.11.** La bazinul de înot, din cadrul Complexului Sportiv „Bega” se desfăşoară prioritar sportul de performanţă (antrenamente şi competiţii oficiale), activităţi didactice, activităţi pentru copii cu dizabilităţi şi programe pentru cetăţeni;

**Art.12.** Sportivii trebuie să fie însoţiti de cel puţin un antrenor/cadru didactic :

1. Profesorul/antrenorul va fi responsabil de sportivii din grupă pe tot parcursul prezenţei acestora în incinta complexului;
2. Profesorul/antrenorul este responsabil de:

- echiparea/dezechiparea sportivilor,

- respectarea circuitului igienico-sanitar;

- disciplina acestora în incinta complexului;

- respectarea de către cursanţi a prezentului regulament;

**Art.13.** Accesul persoanelor care utilizează bazinul se va face numai cu echipament adecvat, costum de baie tip sportiv (exclus şort/ costum de baie din 2 piese), cască de înot, papuci pentru baie şi prosop;

**Art.14.** Numărul maxim de persoane admis simultan în bazin este de 60 de persoane (10 persoane/culoar, în funcţie de grupele de performanţă);

**Art.15.** În incinta bazinului de înot este strict interzis:

* accesul persoanelor purtătoare de boli transmisibile, plăgi deschise, dermite sau dermatoze (fapt confirmat prin fişa medicală);
* accesul persoanelor puse sub interdicţie de către o instanţă de judecată;
* săriturile în bazin, cu excepţia blocului de sărituri sub îndrumarea şi supravegherea cadrului didactic,
* practicarea jocurilor de agrement;

**Art.16.** Intrarea în bazinul de înot se face pe una din cele 4 scări;

**Art.17.** În incinta interioară (împrejurul bazinului), practicanţii vor circula în ordine, fără a alerga sau a se împinge. Comportamentul liniştit şi decent este obligatoriu;

**Art.18.** În apă utilizatorilor nu le este permis:

* să practice jocurile cu mingea, sau alte tipuri de jocuri;
* să facă pauze de repaus în timpul înotului, în alt loc decât la capătul culoarului;
* să se prindă de marcajele plutitoare ale culoarelor;
* să traverseze culoarele peste marcajele plutitoare;
* să scuipe sau să îşi facă nevoile fiziologice;

**Art.19.** Pe durata antrenamentelor/competiţiilor/orelor didactice, profesorul/antrenorul este răspunzător de buna desfăşurare a activităţii sportive şi de respectarea prezentului regulament de către grupa pe care o coordonează;

**Art.20.** Însoţitorii beneficiarilor au acces numai în spaţiul de aşteptare şi la grupurile sanitare.

**(1)** Excepţie fac însoţitorii copiilor sub 10 ani şi a copiilor cu dizabilităţi, cărora le este permis şi accesul în vestiare.

**Art.21.** Însoţitorii beneficiarilor nu au acces în incinta bazinului de înot.

**PROGRAMUL DESTINAT CETĂŢENILOR**

**Art.22.** Pentru programele destinate cetăţenilor, accesul se face în baza cardului de acces, în ziua menţionată la ridicarea cardului, în intervalul orar stabilit;

**Art.23.** Cardurile sunt emise de Primăria Municipiului Timişoara. Eliberarea acestora se face astfel:

**(1)** Depunerea unei cereri tip (cererea se regăseşte pe site-ul [www.primariatm.ro](http://www.primariatm.ro) secţiunea Acte necesare şi formulare) însoţită de: copie după cartea de identitate sau certificate de naştere, adeverinţă medicală în original, eliberată de medicul de familie cu specificaţia „clinic sănătos-apt pentru activităţi sportive de înot în spaţiul public”, precum şi două poze 2x3 cm (tip buletin);

**(2)** Achitarea taxei,stabilite prin Hotarâre de Consiliu Local, pentru cardul de acces. Taxa se va achita după primirea răspunsului la cererea depusă, cu respectarea indicaţiilor scrise;

**(3)** În momentul ridicării cardului se va stabili împreună cu personalul complexului modul de utilizare a cardului (ziua şi ora de acces în bazin)

**Art.24.** O persoană poate utiliza bazinul timp de 12 săptămâni urmând ca după expirarea acestora să solicite prelungirea accesului;

**(1)** Prelungirea valabilității cardului de acces se face pe bază unei adeverințe de la medicul de familie.

**(2)** Prelungirea se face respectând următoarele criterii:

1. Dacă sunt locuri disponibile;
2. Daca posesorul cardului a participat la cel puțin 10 ore de înot;
3. Dacă a respectat programul, regulamentul și nu a provocat incidente;

**Art.25.** Persoanele care solicită acces la bazinul de înot, în cadrul programului „Mişcare pentru sănătate”, obligatoriu trebuie să știe sa înoate fără a se folosi de elemente ajutătoare;

**Art.26.** Persoanelor cu afecţiuni psihice nu le este permis accesul la programul „Mişcare pentru sănătate”, deoarece complexul nu dispune de personal specializat în supravegherea persoanelor cu afecţiuni psihice;

**Art.27.** Minorii care solicită acces la bazinul de înot, în cardul programului „Mişcare pentru sănătate” vor fi însoţiţi obligatoriu de un adult;

**Art.28.** Pentru programul „Mişcare pentru sănătate”, accesul în bazin se va face conform programului stabilit cu personalul Complexului Sportiv „Bega” Timişoara, în momentul ridicării cardului;

**Art.29.** O persoană poate utiliza bazinul 90 minute/zi , incluzând dezechipare, pre-duş, post-duş şi echipare ( 50 minute/zi de inot);

**Art.30.** Personalul complexului nu este responsabil sub nicio formă pentru accidentările ce pot avea loc ca urmare a folosirii bazinul de înot;

1. **Sala de gimnastică**

**Art.31.** La sala de gimnastică, din cadrul Complexului Sportiv „Bega”, se desfăşoară prioritar sportul de performanţă (antrenamente şi competiţii oficiale), activităţi didactice;

**Art.32.** Sportivii trebuie să fie însoţiti de cel puţin un profesor/antrenor:

1. Cadrul didactic va fi responsabil de sportivii din grupa pe tot parcursul prezenţei acestora în incinta complexului;
2. Profesorul/antrenorul este responsabil de:

- echiparea/dezechiparea sportivilor,

- disciplina acestora în incinta complexului;

- respectarea de către sportivi a prezentului regulament;

**Art.33.** Pe durata antrenamentelor/competiţiilor, profesorul/antrenorul este răspunzător de buna desfăşurare a activităţii;

**Art.34.** Accesul în sala de gimnastică se face cu echipament adecvat;

**Art.35.** La sala de gimnastică cadrele didactice/ antrenorii au obligaţia să supravegheze sportivii şi să nu-i lase neînsoţiţi la aparatele de gimnastică;

**Art.36.** Însoţitorii beneficiarilor au acces numai în spaţiul de aşteptare şi la grupurile sanitare. **(1)** Excepţie fac însoţitorii copiilor sub 10 ani şi a copiilor cu dizabilităţi, cărora le este permis şi accesul în vestiare.

**Art.37.** Însoţitorii beneficiarilor nu au acces în incinta sălii de gimnastică.

**Art.38.** Personalul complexului nu este responsabil sub nicio formă pentru accidentările ce pot avea loc ca urmare a folosirii dotărilor complexului;

1. **Organizarea şi desfăşurarea activităţilor sportive**

**Art.39.** Competiţiile sportive de scurtă durată se organizează în baza solicitărilor /comenzilor punctuale, depuse la Primăria Municipiului Timişoara, urmând ca aprobarea acestora să fie făcută de către departamentul de specialitate în funcţie de disponibilitatea complexului.

Solicitările vor fi depuse cu minim 15 zile înainte de competiţie;

1. Competiţiile de anvergură naţională/internaţională din calendarele oficiale ale entităţilor organizatoare, se organizează în baza solicitărilor depuse imediat după includerea acestora în programul competiţional (Campionate Naţionale, Competiţii Naţionale, Competiţii Internaţionale);
2. Tariful de utilizare al Complexului Sportiv „Bega” Timişoara este aprobat prin Hotărâre de Consiliu Local;
3. Regimul de gratuitate pentru utilizarea Complexului Sportiv „Bega” Timişoara este aprobat prin Hotărâre de Consiliu Local;
4. Anularea rezervărilor se face în scris cu minim 10 zile înainte de competiţie, excluzând cazurile de forţă majoră;

**Art.40.** Intrarea în complex pentru competiţii, se face cu respectarea Legii 4/2008 (actualizată) privind prevenirea şi combaterea violenţei cu ocazia competiţiilor şi a jocurilor sportive, prin grija organizatorului de competiţii, complexul fiind predat acestuia cu proces verbal;

**Art.41.** Echiparea şi dezechiparea beneficiarilor se va face în spaţiile special amenajate şi repartizate (vestiare);

1. Nu este permisă lăsarea obiectelor de valoare/telefoanelor mobile în vestiare. Personalul complexului nu este răspunzător de dispariţia acestora;
2. După terminarea antrenamentelor/activităţilor sportive utilizatorii au obligaţia de a elibera în totalitate vestiarele. Lăsarea echipamentelor sau a altor obiecte în vestiare nefiind permisă;

**Art.42.** Pentru desfăşurarea activităţilor sportive, Complexul Sportiv „Bega” este predat organizatorului în baza unui proces verbal de predare-primire, organizatorul fiind responsabil de toate pagubele/accidentele produse în complex în timpul organizarii şi desfăşurării activităţilor sportive;

**Art.43.** Organizatorii de evenimente sportive au următoarele obligaţii:

* să asigure serviciul de ambulanţă pe toată durata evenimentului sportiv;
* să anunţe poliţia despre desfăşurarea evenimentului sportiv;
* să asigure paza şi ordinea în Complexul Sportiv „Bega”;
* să verifice spectatorii la intrarea în complexul sportiv, astfel încât aceştia să nu intre în complex cu obiecte nepermise;
* să restituieînainte de a părăsi complexul, eventuale bunuri primite spre utilizare: chei de la vestiare etc.;
* să respecte toate normele generale de prevenire şi stingere a incendiilor, conform legislaţiei în vigoare;
* să asigure spectatorilor acoperitoare de unică folosinţă pentru încălţăminte, pe toată durata evenimentului,

**Art.44.** Păstrarea curăţeniei în perimetrul complexului este obligatorie;

**Art.45.** Echiparea şi dezechiparea beneficiarilor se va face în spaţiile special amenajate (vestiare);

**Art.46.** Bunurile fixe şi mobile aflate în incinta complexului vor fi folosite în strictă concordanţă cu destinaţia acestora;

**Art.47.** Persoanele responsabile de distrugerea parţială sau totală a unor facilităţi ale complexului, survenită fie accidental, fie prin utilizare defectuoasă sau neconformă cu instrucţiunile, vor fi nevoite să achite contravaloarea lor;

**Art.48.** Dacă o înţelegere amiabilă cu persoanele vinovate nu este posibilă, Primăria Municipiului Timişoara îşi rezervă dreptul de a recupera prin toate mijloacele legale costurile integrale de reparaţie pentru readucerea în stare de funcţionare sau înlocuirea bunurilor distruse;

**Art.49.** Este interzisă intervenţia persoanelor neautorizate la instalaţiile electrice, de apă, de încălzire sau la alte instalaţii şi anexe ale Complexului Sportiv „Bega”;

**Art.50.** Accesul cu biciclete,trotinete, role etc. nu este permis în incinta complexului;

**Art.51.** În incinta Complexului Sportiv “Bega” sunt strict interzise următoarele:

* accesul cu animale de companie;
* accesul sau consumul băuturilor alcoolice/etnobotanicelor/ substanţelor dopante;
* consumul de alimente;
* fumatul;
* accesul cu arme şi explozibili;

**Art.52.** Utilizatorii au obligaţia ca înainte de a părăsi complexul, să restituie eventuale bunuri primite spre utilizare: chei de la vestiar etc.;

**Art.53.** Personalul complexului nu este responsabil sub nicio formă pentru accidentările ce pot avea loc ca urmare a folosirii dotărilor complexului;

1. **Obligaţiile utilizatorilor/spectatorilor/însoţitorilor**

**Art.54.** Utilizatorii/spectatorii/însoţitorii au următoarele obligaţii:

* să respecte regulamentul de folosinţă a Complexului Sportiv „Bega” şi ale dotărilor din complex, precum şi toate instrucţiunile verbale comunicate de personalul complexului, antrenorul/profesorul sau orice alt membru din staff-ul organizatorului de competiţii/concursuri;
* să păstreze curăţenia în perimetrul complexului;
* săfoloseascăbunurile fixe şi mobile aflate în incinta complexului în strictă concordanţă cu destinaţia acestora;

**Art.55.** Persoanele responsabile de distrugerea parţială sau totală a unor bunuri ale complexului, survenită fie accidental, fie prin utilizare defectuoasă, neconformă cu instrucţiunile, vor fi obligate să repare bunurile respective, să le aducă la starea iniţială de funcţionare sau să plătească contravaloarea acestora;

**Art.56.** Dacă o înţelegere amiabilă cu persoanele vinovate nu este posibilă, Primăria Municipiului Timisoara îşi rezervă dreptul de a recupera prin toate mijloacele legale costurile integrale de reparaţie pentru readucerea în stare de funcţionare sau înlocuirea bunurilor distruse;

**Art.57.** Toţi utilizatorii au obligaţia de a respecta normele generale de prevenire şi stingere a incendiilor, conform legislaţiei în vigoare;

**Art.58. În interiorul** Complexului Sportiv „Bega” **este interzis:**

**- fumatul;**

**-** accesul cu animale de companie;

**-** accesul sau consumul băuturilor alcoolice/etnobotanicelor/ substanţelor dopante;

- accesul cu gumă de mestecat;

- accesul cu arme şi explozibili;

- accesul persoanelor neautorizate la instalaţiile electrice, apă, încălzire, alte instalaţii şi anexe ale complexului;

- aruncatul de corpuri străine în apa bazinului sau în sala de gimnastică;

- accesul cu role, biciclete, trotinete etc;

- să se depoziteze diferite materiale folosite pentru activitatea sportivă sau alte activităţi;

1. **Sancţiuni**

**Art.59.** Nerespectarea prezentului regulament conduce la aplicarea de sancţiuni, după cum urmează:

- comportamentul indecent al utilizatorilor faţă de personalul complexului sau faţă de alţi utilizatori (injurii, comportament agresiv, limbaj sau gesturi ofensatoare) duce la evacuarea utilizatorilor vinovaţi din incinta complexului;

- nerespectarea, în mod repetat, a prezentului regulament conduce la interzicerea accesului în Complexul Sportiv „Bega”;

- refuzul de a suporta cheltuielile pentru pagubele produse va atrage după sine consecinţele prevăzute în reglementările legale în vigoare;

- orice litigi sau neînţelegeri se vor rezolva, pe cât se poate, pe cale amiabilă între părţi. În cazul imposibilităţii de rezolvare pe o asemnea cale, litigiile vor fi revolvate în instanţă;

1. **Dispoziţii finale**

**Art.60.** Personalul complexului nu este răspunzător pentru obiectele lăsate, uitate sau pierdute în incinta Complexului Sportiv „Bega” Timişoara;

**Art.61.** Personalul complexului nu este responsabil sub nicio formă pentru accidentările ce se pot întâmpla ca urmare a folosirii dotărilor din Complexul Sportiv „Bega”;

**Art.62.** În cazul găsirii unor bunuri de valoare sau personale, acestea vor fi predate personalului Complexului Sportiv „Bega”;

**Art.63.** Prezentul regulament intră în vigoare o dată cu aprobarea lui prin Hotărâre de Consiliu Local;

**Art.64.** Modificarea prezentului regulament se poate face ori de câte ori se consideră necesar prin Hotărâre de Consiliu Local;

**Art.65.** Prezentul regulament se va afişa în incinta Complexului Sportiv „Bega”;

Şef Serviciu Şcoli,Spitale,Baze Sportive, Consilier,

Anca Lăudatu Deiana Neşin